Paskalviai

Paskalviai (, nuo 1815 m. Paßkalven, nuo 1871 m. Paßkalwen, nuo 1912 m. Paskallwen, nuo 1938 m. birželio 6 d. Schalau, 1945–1946 m. , nuo 1946 m. rugsėjo 7 d. Dubkai, ) – gyvenvietė Kaliningrado srities šiaurinėje dalyje, Nemano rajone, 5 km į šiaurės vakarus nuo Ragainės ir 5 km į pietryčius nuo Tilžės, kairiajame Nemuno senvagės krante. Nuo 2008 m. birželio 30 d. Nemano miesto gyvenvietės kaimas.

 Etimologija 

Nadruvos žemės kaimo Paskalviai pavadinimas lietuviškos – skalviškos kilmės. Kaimo pavadinimas Pascalwe minimas 1318 m., jis sietinas su skalviais. Nacių valdžia 1938 m. kaimą pervadino vokišku skalvių vardu Šalau (), po karo užėję sovietai – visiškai nesusijusiu vietovardžiu Dubkai.

 Istorija 

XX a. tarpukariu veikė žirgynas, vėjo malūnas, plytinė.

1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Ragainės apskrities (1922–1945 m. Tilžės-Ragainės apskrities) kaimas, kaimo bendruomenė, į kurią įjungti Georgenhofas, Pažlegtų dvaras ir Trijų malūnų (Dreimühlen) gyvenvietė, kurioje 1905 m. buvo 7 gyventojai. 1946–2008 m. Rakitino apylinkės gyvenvietė.

|}

 Gyventojai 

Kaime 2010 m. buvo 52 gyvenamieji namai.Dubkai wikimapia.org

 Žymūs žmonės 
 Kaime gimė Mikas Banaitis (1876–1945), Mažosios Lietuvos visuomenės ir politinis veikėjas.

 Šaltiniai 

 Nuorodos 
 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
 Dubkai foto-planeta.com

Kategorija:Ragainės apskrities gyvenvietės
Kategorija:Nemano rajono gyvenvietės